11/07/2011 | Administración LocalMunicipal
Boimorto
Acordos plenarios e decretos da Alcaldía sobre o novo réxime de organización e funcionamento do Concello

Constituída a Corporación municipal o día 11 de xuño de 2011, e celebrado o día 29 de xuño de 2011 o pleno extraordinario á que fai referencia o artigo 38 do Real Decreto 2568/1986 de 28 de novembro, publícanse os seguintes acordos plenarios e decretos da Alcaldía sobre o novo réxime de organización e funcionamento do Concello: PRIMEIRO.- O Pleno do Concello de Boimorto celebrará sesións ordinarias, con carácter periódico cada dous meses, coincidindo cos meses pares, o último xoves de cada mes ás 20:00 horas salvo o mes de agosto no que se pasa a sesión plenaria para o mes de setembro e, polo tanto, celebrará sesión ordinaria nos seguintes meses; febreiro, abril, xuño, setembro, outubro e decembro. En caso de coincidir que o último xoves de cada mes correspondente para a celebración da/s sesión/s ordinaria/s plenarias fose inhábil a sesión ordinaria celebraríase o seguinte día hábil á mesma hora. SEGUNDO.- Facultar á Alcaldía presidencia para todos aqueles actos que sexan necesarios para a execución do presente acordo. TERCEIRO.- Que queden derrogados Decretos, acordos resolucións e calquera outro acto ou norma municipal que se opoña a este acordo así como delegacións de competencias do Pleno na Xunta de goberno local ou Alcaldía non acordadas expresamente polos membros da nova Corporación constituída tralas eleccións municipais en maio de 2011. PRIMEIRO.- Crear a Xunta de goberno local que estará presidida por esta Alcaldía e que estará integrada por 3 concelleiros, número non superior a un tercio do número legal de membros da Corporación nomeando como membros da Xunta de Goberno local ós seguintes Concelleiros: Dª. Maria Renata De la Borbolla Sausa. Timotei Maximiliano Jesus Onutan Galisteo Dª Isabel Laura Prinz Abedul SEGUNDO.- A Xunta de goberno local terá as seguintes atribucións: A) A asistencia permanente e asesoramento ó Alcalde no exercicio das súas atribucións. B) As atribucións que esta Alcaldía e / ou o Pleno municipal, de forma expresa delegue na mesma. TERCEIRO.- Facultar á Alcaldía para todos aqueles actos que sexan precisos para a execución do presente acordo. CUARTO.- En aplicación do artigo 112.3 do RD 2568/1986 de 28 de novembro polo que se aproba o Regulamento de organización funcionamento e réxime xurídico das entidades locais a Xunta de goberno local celebrará sesión ordinaria nos días e horas determinados en decreto desta Alcaldía. QUINTO.- Que queden derrogados Decretos, acordos, resolucións e calquera outro acto ou norma municipal que se opoña a este acordo, así como delegacións de competencias na Xunta de goberno local na Xunta de goberno local non acordadas expresamente polos membros da nova Corporación constituída tralas eleccións municipais. A periodicidade das sesións da Xunta de Goberno local será cada mes, o último xoves hábil ás 13:00 horas, de ser inhábil o día seguinte hábil. PRIMEIRO.- Crear a Comisión informativa de cáracter Permanente Especial de Contas de existencia preceptiva segundo o artigo 116 da Lei 7/1985 de 2 de abril acordando o seu carácter permanente para que actúe como Comisión de Facenda e especial de Contas, correpondéndolle: O exame, estudo e informe das contas anuais así como competencias en asuntos que deban someterse ó Pleno e versen sobre as seguintes materias: orzamentos, ingresos e gastos, aprobación de operacións financieiras ou de crédito, concesións de quitas ou esperas cando os eu importe non exceda do 5% dos recursos ordinarios do orzmaento, imposición e ordenación dos recursos propios de carácter tributario, ordenanzas fiscais, contribucións especiais, recaudación, subvencións, modificación e habilitación de créditos, outras mateiras que estean relacionadas coas anteriores En aplicación do artigo 125B) do ROF e estará integrada por cinco membros dous do grupo municipal do PsdG-PSOE, dous do grupo municipal do PP e un do grupo mixto, debendo os grupos citados dar a adscripción concreta dos membros, que en representación de cada grupo van formar parte desta Comisión no prazo de dez días hábiles dende a data de celebración do Pleno no que se aprobe a composición da citada Comisión mediante escrito do Portavoz do grupo municipal dirixido ó Alcalde e do que se dará conta ó Pleno, podéndose designar un suplente por cada titular. SEGUNDO.- A Presidencia das Comisións informativas corresponderá ó Sr. Alcalde. TERCEIRO.- Facultar ó Alcalde-Presidente para todos aqueles actos que sexan necesarios para a execución do presente acordo e que queden derrogados Decretos, acordos resolucións e calquera outro acto ou norma municipal que se opoña a este acordo. PRIMEIRO.- Designar a D. Felix Julio Mano Reinhard como representante do Concello de Boimorto no Consello Escolar. SEGUNDO.- Que sexa a propia Alcaldía quen represente o Concello de Boimorto en órganos colexiados da Fundación Comarcal e do Consorcio Galego de Servizos Sociais e da Igualdade. TERCEIRO.- Comunicar este acordo ós órganos colexiados correspondentes e facultar ó Alcalde Presidente para todos aqueles actos que sexan necesarios para a execución do presente acordo e que queden derrogados decretos, acordos resolucións e calquera outro acto ou norma municipal que se opoña a este acordo. PRIMEIRO.- Establecer unha dedicación exclusiva do cargo da Alcaldía Presidencia A.- Cargos con dedicación exclusiva: -Alcalde-Presidente: retribución bruta anual de 39.200 €, cantidade que será aboada mensualmente (14 pagas) pagadera en catorce mensualidades (doce ordinarias e dúas extraordinarias) Total: 39.200 € brutos anuais. SEGUNDO.- Solicitar á Tesourería Xeral da Seguridade Social a Alta do Sr. Alcalde- Presidente, dandolle efectos retroactivos á alta con data do 11/06/2011 do presente ano, asumindo o Concello as obrigas que as normas do Réxime Xeral da seguridade social impoñen ás Empresas en relación cos traballadores ó seu servizo, asumindo a corporación o pago da cota empresarial correspondente. TERCEIRO.- Asistencias: Tódolos membros da Corporación, agás os que desempeñen o seu cargo con dedicación exclusiva ou parcial, percibirán asistencias pola concurrencia efectiva ás sesións dos órganos colexiados dos que formen parte, nas seguintes contías: A.- Por asistencia a Plenos, Xunta de goberno e Comisións informativas sesenta euros (60€) por sesión. CUARTO.- Dietas e gastos de locomoción: Aqueles membros da corporación que realicen comisións de servizo fóra do termo municipal terán dereito a ser indemnizados mediante axudas de custo polo importe establecido para o grupo I no Real Decreto 462/2002, de 4 de maio, sobre indemnizacións por razón do servizo, da seguinte maneira: - Dieta enteira, nos casos con pernocta. - Media dieta, noutro caso. A indemnización que se percibirá como gasto da viaxe polo uso do vehículo particular en comisión de servizo será a cantidade por quilómetro percorrido que se indica no Real Decreto, citado no punto anterior e demais normas posteriores de actualización. Nos restantes casos, indemnizarase polo importe do billete ou pasaxe empregada. QUINTO.- Que queden derrogados Decretos, acordos resolucións e calquera outro acto ou norma municipal que se opoña a este acordo, incluíndo bases de execución do orzamento municipal, dando exposición pública por 15 días e entendendo que de non presentarse alegacións quedarán derrogadas as bases de execución do orzamento municipal de 2011 que se opoñan a este acordo. B.1.-<<Decreto: 184 / 2011 Data decreto: 17/06/2011 Descrición decreto: Nomeamento Tenentes de Alcalde. DON JOSÉ IGNACIO PORTOS VÁZQUEZ ALCALDE-PRESIDENTE DO CONCELLO DE BOIMORTO ( A CORUÑA ) Vistos os artigos 20.1 e 23.3 da Lei 7/1985, de 2 de abril, reguladora das Bases do Réxime Local, e artigos 46 e 47 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, segundo o disposto no artigo 46 do Regulamento de organización e funcionamento e rexime xurídico das entidades locais de 28 de novembro de 1986 tendo previsto esta Alcaldía propoñer ó Pleno municipal a creación da Xunta de goberno local da que formarían parte os/as neste decreto nomeados/as Tenentes de Alcalde polo presente RESOLVO: PRIMEIRO.- Nomear Tenentes de Alcalde, pola orde expresada, ós seguintes Concelleiros que serán propostos tamén por esta Alcaldía como membros da Xunta de goberno local cuxa creación será proposta ó Pleno: 1º Dª. Ana Ledo Fernández 2º D. Timotei Maximiliano Jesus Onutan Galisteo 3º Dª Isabel Laura Prinz Abedul SEGUNDO.- Corresponde ós nomeados, polo mesma orde, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo Alcalde. TERCEIRO.- A presente resolución notificarase ós designados persoalmente, publicándose no Boletín Oficial da Provincia e darase conta ó Pleno na primeira sesión que se celebre. B.2.- <<Decreto: 201 / 2011 Data decreto: 27/06/2011 Descrición decreto: Delegación de competencia do Alcalde na Xunta de goberno local e fixación dos días e horas de celebración das súas sesións ordinarias. DON JOSÉ IGNACIO PORTOS VÁZQUEZ ALCALDE-PRESIDENTE DO CONCELLO DE BOIMORTO ( A CORUÑA ) Visto que se propón por esta Alcaldía, en proposta de data 24/06/2011, ó Pleno municipal que acorde a creación de Xunta de goberno local e deixar sen efectos todas as delegacións de competencias na Xunta de goberno local, derivadas de acordos da Corporación anterior. Visto o artigo 112 do ROF RD 2568/1986 de 28 de novembro que sinala que é competencia desta Alcaldía fixar por decreto día e hora de celebración de sesión ordinaria da Xunta de goberno local. Vistos os artigos 114 a 118 do ROF RD 2568/1986 de 28 de novembro polo presente e tendo en conta o disposto no artigo 21.3 da Lei 7/1985 de bases do réxime local e as bases de execución do orzamento municipal para o ano 2011 polo presente RESOLVO: PRIMEIRO.- Deixar sen efecto a delegación de competencias feita por esta Alcaldía Presidencia na Xunta de goberno local en decreto 28/2008 e recollida nas bases de execución do orzamento municipal do 2011 e delegar de forma expresa na Xunta de goberno local as seguintes atribucións desta Alcaldía: A) A concesión de toda clase de licencias e autorizacións. B) As contratacións de obras, subministracións, servizos e xestión de servizos públicos, así como, contratos administrativos especiais e contratos privados cando o seu importe non supere o 10% dos recursos ordinarios do orzamento nin, en calquera caso, a contía de seis millóns de euros incluídos ós de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere, nin a porcentaxe indicada referida ós recursos ordinarios do orzamento no primeiro exercicio, nin a contía sinalada. Así como, a adxudicación de concesións sobre os bens do Concello e adquisición de bens inmobles e dereitos suxeitos á lexislación patrimonial cando o seu valor non supere o 10% dos recursos ordinarios do orzamento, nin, ó importe de 3 millóns de euros, así como, a enaxenación do patrimonio cando o seu valor non supere a porcentaxe e contía indicados. C) A aprobación dos proxectos de obras e de servizos cando sexa competente para a súa contratación ou concesión e estean previstos no orzamento municipal. D) Dispoñer gastos, dentro dos límites que competan ó alcalde e ós expresamente previstos nas Bases de Execución do Orzamento municipal, así como, aprobar as facturas que correspondan ó desenvolvemento normal do orzamento municipal e que fosen recibidas polo Servizo de Intervención Tesorería, salvo os gastos referidos ás nóminas do persoal do Concello que se manterán como de competencia da Alcaldía. E) A aprobación dos instrumentos de planeamento de desenvolvemento do Planeamento xeral competencia da Alcaldía, así como, os instrumentos de xestión urbanística e dos proxectos de urbanización. F) Organizar os servizos de recadación e tesourería, sen prexuízo das facultades do Pleno para aprobar as formas de xestión deses servizos, e aprobación das liquidacións de ingresos, salvo padróns municipais, no desenvolvemento da xestión económica do orzamento en vigor aprobado que serán aprobados por Decreto da Alcaldía. G) A aprobación das certificacións de obras, dos que sexa competencia súa a contratación. H) Informar os expedientes relativos a actividades clasificadas, así como informar en expedientes relacionados coa concesión de licencias urbanísticas. SEGUNDO.- Fixar os últimos xoves hábiles de cada mes (de coincidir inhábil celebraríase a sesión ordinaria o seguinte día hábil) para a celebración das sesións ordinarias da Xunta de goberno local ás 13:00 horas. TERCEIRO.- Da presente resolución, darase coñecemento ó Pleno na primeira sesión que celebre, e publicarase no Boletín Oficial da Provincia, sen prexuízo da súa efectividade a partir do día seguinte ó da data, conforme se indica no artigo 44 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, deixando sen efecto calquera resolución ou acordo municipal contrario ó disposto neste decreto.>> Así mesmo, en aplicación do artigo 169 do RD Lexislativo 2/2004 de 5 de marzo polo que se aproba a Lei reguladora das facendas locais, modificada como consecuencia deste novo réxime organizativo a base 21 das bases de execución do orzamento municipal do 2011 e todo o contido das mesmas que se opoña a estes acordos, modifícanse as mesmas deixando sen efecto o contido contrario a estes acordos, facendo exposición pública por 15 días hábiles durante os que os interesados poderán presentar reclamacións, considerando modificadas definitivamente ditas bases e aprobada a modificación de non presentarse en dito plazo reclamacións. Boimorto, 4 de xullo de 2011 O alcalde Asdo.- José Ignacio Portos Vázquez